જવાબી બૅટિંગમાં વાગડ વીસા ઓસવાળ જૈનની ધીમી શરૂઆત થઈ હતી અને બીજી ઓવરમાં જ મજબૂત ઓપનર બૅટ્સમૅન ભાવેશ ગાલાની વિકેટ પડી હતી. હાલાઈ લોહાણાની ધરખમ બોલિંગ સામે વાગડ વીસા ઓસવાળ જૈનના સ્કોરની ગતિ ધીમી રહી હતી ત્યારે તેજસ કાનાણીની પાંચમી પાવર ઓવરના પહેલા બૉલે જ જેના પર સૌથી વધુ મદાર હતો તેવો સ્ટાર બૅટ્સમૅન ધર્મેશ છેડા માત્ર ૧૦ રન બનાવીને ક્લીન બોલ્ડ થયો હતો. પાંચમી ઓવરની શરૂઆતમાં સ્કોર માંડ ૨૮ રન થયો હતો ત્યારે ધર્મેશ છેડાની વિકેટ પડતાં માઇનસ ૧૦ રન સાથે ૧૮નો સ્કોર થતાં બેવડો ફટકો વાગડ વીસા ઓસવાળ જૈનને પડ્યો હતો. ત્યાર બાદ કૅપ્ટન ચિરાગ નિસર (૩૨) અને ધવલ ગડાએ (૨૮) પિચ પર ટકવાનું કામ કર્યું હતું અને ઝડપી રન બનાવવાનું કામ કરીને ૪૫ રનની પાર્ટનરશિપ નિભાવી હતી. જોકે આ રનયારી વધુ સમય ન ચાલતાં આઠમી ઓવરમાં પ્રશાંત કારિયાની ઓવરમાં ચિરાગ નિસર ટીમના ૬૩ના સ્કોર પર રવીન્દ્ર મોદીના શાનદાર કૅચથી આઉટ થયો હતો. ત્યાર બાદ છેલ્લી બે ઓવરમાં ધવલ ગડા (૨૮) અને હષુર્‍લ નંદુ (૨૪)એ વિસ્ફોટક બૅટિંગનું પ્રદર્શન કર્યું હતું. એમાં ૧૦મી ઓવરમાં હષુર્‍લ નંદુએ એકલાએ જ છેલ્લા બે બૉલમાં સિક્સર સાથે ૬ બૉલમાં ૩૬ રન ફટકાર્યા હતા, જેના પ્રતાપે વાગડ વીસા ઓસવાળ જૈનનો સ્કોર ૧૦ ઓવરમાં ૫ વિકેટે ૧૧૫ રન રહ્યો હતો. આમ હાલાઈ લોહાણાને પ્રથમ ઇનિંગ્સમાં ૪૨ રનની મજબૂત લીડ મળી હતી.